Bronte Campbell

**Bronte Campbell** (s. 14. toukokuuta 1994 Blantyre, Malawi) on australialainen uimari. Hän edustaa brisbanelaista Indooroopilly Swim Club -seuraa ja on pituudeltaan 179 cm. Myös hänen sisarensa Cate Campbell on huippu-uimari.

Campbellin eteläafrikkalaissyntyiset vanhemmat Jenny ja Eric Campbell asuivat aikoinaan kymmenen vuotta Malawissa, jossa neljä perheen viidestä tyttärestä syntyi. Perhe muutti Brisbaneen 2001 Jennyn odottaessa perheen nuorinta lasta. Simon Cusack alkoi valmentaa Bronte ja Cate Campbellia.

Bronte Campbell saavutti junioreiden MM-kilpailuissa Limassa 2011 kultaa 50 metrin ja pronssia 100 metrin vapaauinnissa. Lontoon olympialaisissa 2012 hän sijoittui 50 metrin vapaauinnissa kymmenenneksi. Barcelonan MM-kilpailuissa 2013 hän sijoittui viidenneksi 50 metrin vapaauinnissa ja sai hopeaa 4&nbsp;×&nbsp;100&nbsp;metrin vapaauintiviestissä.

Campbell saavutti Glasgow'n Kansainyhteisön kisoissa 2014 kultaa 4&nbsp;×&nbsp;100&nbsp;metrin vapaauintiviestissä ja 4&nbsp;×&nbsp;100&nbsp;metrin sekauintiviestissä, jossa tosin ui vain alkuerissä. Lisäksi hän sai hopeaa 100 metrin vapaauinnissa ja pronssia 50 metrin vapaauinnissa. Saman kesän Tyynenmeren-mestaruuskilpailuissa hän voitti kultaa 4&nbsp;×&nbsp;100&nbsp;metrin vapaauintiviestissä sekä sijoittui toiseksi 50 ja 100 metrin vapaauinneissa.

Campbell saavutti Dohan lyhyen radan MM-kilpailuissa 2014 hopeaa 50 metrin vapaauinnissa ja 4&nbsp;×&nbsp;100&nbsp;metrin sekauintiviestissä sekä sijoittui neljänneksi 100 metrin vapaauinnissa. Kazanissa 2015 hän voitti pitkän radan maailmanmestaruudet 50 metrin vapaauinnissa ajalla 24,12, 100 metrin vapaauinnissa ajalla 52,52 ja 4&nbsp;×&nbsp;100&nbsp;metrin vapaauintiviestissä sekä sai pronssia 4&nbsp;×&nbsp;100&nbsp;metrin sekauintiviestissä.

Campbell ui Rio de Janeiron olympialaisissa 2016 kolmannen osuuden Australian kultajoukkueessa 4&nbsp;×&nbsp;100&nbsp;metrin vapaauintiviestissä. Lisäksi hän sijoittui neljänneksi 100 metrin  ja seitsemänneksi 50 metrin 
vapaauinnissa. Budapestin MM-kilpailuissa 2017 hän saavutti hopeaa naisten 4&nbsp;×&nbsp;100&nbsp;metrin vapaauintiviestissä ja sekajoukkueiden 4&nbsp;×&nbsp;100&nbsp;metrin sekauintiviestissä sekä pronssia naisten 
4&nbsp;×&nbsp;100&nbsp;metrin sekauintiviestissä. Lisäksi hän oli kuudes 50 metrin vapaauinnissa ja seitsemäs 100 metrin vapaauinnissa.

Campbell saavutti Gold Coastin Kansainyhteisön kisoissa 2018 kultaa 100 metrin vapaauinnissa ajalla 52,27 ja 4&nbsp;×&nbsp;100&nbsp;metrin vapaauintiviestissä sekä hopeaa 50 metrin vapaauinnissa. Gwangjun MM-kilpailuissa 2019 hän voitti kultaa naisten 4&nbsp;×&nbsp;100&nbsp;metrin vapaauintiviestissä sekä sekajoukkueiden 4&nbsp;×&nbsp;100&nbsp;metrin sekauintiviestissä, jonka alkuerissä hän ui. Lisäksi hän saavutti hopeaa sekajoukkueiden 4&nbsp;×&nbsp;100&nbsp;metrin vapaauintiviestissä ja oli kahdeksas 50 metrin vapaauinnissa.

Tokion olympialaisissa 2020 Campbell saavutti Australian joukkueessa olympiakultaa 4 x 100 metrin vapaauintiviestissä ja pronssia sekajoukkueiden 4&nbsp;×&nbsp;100&nbsp;metrin sekauintiviestissä. Pariisin olympialaisissa 2024 hän voitti jälleen kultaa 4&nbsp;×&nbsp;100&nbsp;metrin vapaauintiviestissä.

## Lähteet ja huomautukset